Úrad vlády SR					                   Na rokovanie vlády SR
Sekcia hospodárskej politiky					        dňa  29. 5. 2002
								                   k číslu:  4173/2002
								                   k bodu: 32

S t a n o v i s k o

k „Návrhu na zmenu uznesenia vlády SR č. 454 z 25.4.2002 k návrhu na prevzatie štátnej záruky za úver pre Železničnú spoločnosť, a.s., poskytnutý konzorciom bánk pozostávajúcim z Tatra banky, a.s., Citibank (Slovakia), a.s. a VÚB, a.s., pre zabezpečenie financovania úhrady straty za výkony poskytnuté na základe zmluvy o výkonoch financovaných vo verejnom záujme v roku 2002“
________________________________________________________________________

I.

	Návrh na zmenu uznesenia vlády č. 454/2002 predkladá minister dopravy, pôšt a telekomunikácií s odôvodnením, že po vzniku pôvodného konzorcia troch bánk dodatočne prejavili záujem o poskytnutie úveru aj ďalšie dve banky: Slovenská sporiteľňa, a.s. a Unibanka, a.s. Úverové podmienky sa rozšírením konzorcia nemenia.

II.

	Predkladaný návrh na nové uznesenie vlády oprávňuje k týmto pravdepodobne opodstateným záverom, resp. otázkam:

1.	jestvuje záujem komerčných bánk v SR o umiestnenie disponibilných úverových zdrojov; osobitne to platí pri úveroch so štátnou zárukou. Otázka je ako sa táto situácia na trhu prejavuje na úrokovej miere a na ďalších podmienkach pre poskytnutie úveru, 

2.	v uvedenej súvislosti je namieste otázka či rozšírenie konzorcia nemohlo byť využité na rokovanie s bankami o znížení prirážky k BRIBOR-u, príp. o zmene ďalších podmienok.

Odporúčame vláde SR vziať tieto skutočnosti do úvahy pri schvaľovaní navrhnutého uznesenia.

Bratislava 28. mája  2002